CELEX: 32017R0227
Language: fi
Date: 2017-02-09 00:00:00
Title: Komission asetus (EU) 2017/227, annettu 9 päivänä helmikuuta 2017, kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta bis(pentabromifenyyli)eetterin osalta (ETA:n kannalta merkityksellinen teksti. )

10.2.2017   
               
               
                  FI
               
               
                  Euroopan unionin virallinen lehti
               
               
                  L 35/6
               
            KOMISSION ASETUS (EU) 2017/227,
      annettu 9 päivänä helmikuuta 2017,
      kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteen XVII muuttamisesta bis(pentabromifenyyli)eetterin osalta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1), ja erityisesti sen 68 artiklan 1 kohdan,
      sekä katsoo seuraavaa:
      
                  (1)
               
               
                  Bis(pentabromifenyyli)eetteriä, jäljempänä ’dekaBDE’, käytetään laajalti palonestolisäaineena monien eri alojen sovelluksissa, erityisesti muovi- ja tekstiilitavaroissa, mutta myös liimoissa, tiivisteaineissa, pinnoitteissa ja painoväreissä.
               
            
                  (2)
               
               
                  Asetuksen (EY) N:o 1907/2006 76 artiklan 1 kohdan e alakohdassa tarkoitettu jäsenvaltioiden komitea totesi 29 päivänä marraskuuta 2012 dekaBDE:n olevan hitaasti hajoava, biokertyvä ja myrkyllinen aine (PBT-aine) ja erittäin hitaasti hajoava ja erittäin voimakkaasti biokertyvä aine (vPvB-aine) asetuksen (EY) N:o 1907/2006 57 artiklan d ja e alakohdan mukaisesti. Kyseinen aine sisällytettiin 19 päivänä joulukuuta 2012 REACH-asetuksen liitteeseen XIV mahdollisesti sisällytettävien erityistä huolta aiheuttavien aineiden (SVHC-aineet) ehdokasluetteloon.
               
            
                  (3)
               
               
                  Norja ehdotti 2 päivänä toukokuuta 2013 dekaBDE:n sisällyttämistä pysyviä orgaanisia yhdisteitä (POP) koskevan Tukholman yleissopimuksen liitteeseen A (tuotannon ja käytön lopetus).
               
            
                  (4)
               
               
                  Norjan tekemän ehdotuksen jälkeen komissio totesi, että lupavaatimuksen soveltaminen dekaBDE:hen asetuksen (EY) N:o 1907/2006 nojalla ei ole enää soveltuvin sääntelytoimenpide. Komissio pyysi 21 päivänä kesäkuuta 2013 Euroopan kemikaalivirastoa, jäljempänä ’kemikaalivirasto’, laatimaan asetuksen (EY) N:o 1907/2006 liitteen XV vaatimusten mukaisen asiakirja-aineiston, jäljempänä ’liitteen XV mukainen asiakirja-aineisto’, jotta voidaan aloittaa rajoitusmenettely mainitun asetuksen 69–73 artiklan mukaisesti.
               
            
                  (5)
               
               
                  Kemikaalivirasto yhdessä Norjan kanssa toimitti 4 päivänä elokuuta 2014 liitteen XV mukaisen asiakirja-aineiston (2) riskinarviointikomitealleen, jäljempänä ’RAC’, ja sosioekonomisesta analyysista vastaavalle komitealleen, jäljempänä ’SEAC’. Asiakirja-aineisto osoitti unionin laajuisten toimien olevan tarpeen, jotta voidaan puuttua ihmisten terveyteen ja ympäristöön kohdistuviin riskeihin, joita dekaBDE:n valmistus, markkinoille saattaminen tai käyttö sellaisenaan, muiden aineiden aineosina, seoksissa tai esineissä aiheuttaa.
               
            
                  (6)
               
               
                  RAC antoi 2 päivänä kesäkuuta 2015 lausuntonsa, jossa vahvistettiin, että dekaBDE:n hidas hajoavuus ja biokertyvyys aiheuttavat erityistä huolta, koska se leviää laajasti ja pystyy aiheuttamaan palautumatonta pitkäaikaista haittaa ympäristölle vielä sen jälkeen, kun päästöt ovat loppuneet. Lisäksi altistuminen dekaBDE:lle voi aiheuttaa neurotoksisuutta nisäkkäissä, ihminen mukaan luettuna.
               
            
                  (7)
               
               
                  RAC piti oikeana liitteen XV mukaisessa asiakirja-aineistossa esitettyä päätelmää, jonka mukaan dekaBDE:n kaikkia käyttötarkoituksia koskevalla yleisellä rajoituksella, johon sovellettaisiin tiettyjä poikkeuksia, vähennettäisiin dekaBDE:n päästöjä mahdollisimman paljon keskipitkällä ja pitkällä aikavälillä.
               
            
                  (8)
               
               
                  SEAC antoi 10 päivänä syyskuuta 2015 lausuntonsa, jonka mukaan ehdotettu rajoitus SEAC:n muuttamassa muodossa on sen sosioekonomiset hyödyt ja sosioekonomiset kustannukset huomioon ottaen asianmukaisin unionin laajuinen toimenpide dekaBDE:n päästöjen vähentämiseksi. SEAC perusti lausuntonsa ehdotetun rajoituksen, sellaisena kuin se on muutettuna, kustannustehokkuuteen ja useisiin kvalitatiivisiin perusteisiin.
               
            
                  (9)
               
               
                  SEAC katsoi asianmukaiseksi lykätä liitteen XV mukaisessa asiakirja-aineistossa ehdotetun rajoituksen soveltamista kahdeksallatoista kuukaudella, jotta sidosryhmät voivat toteuttaa tarvittavat toimenpiteet sen noudattamiseksi.
               
            
                  (10)
               
               
                  RAC ja SEAC katsoivat asianmukaiseksi myöntää siviili-ilmailun alalle poikkeus liitteen XV mukaisessa asiakirja-aineistossa ehdotetusta rajoituksesta. Julkisen kuulemisen aikana saatujen huomautusten perusteella SEAC ehdotti, että poikkeuksen olisi koskettava myös sotilasilma-aluksia.
               
            
                  (11)
               
               
                  Ehdotettua rajoitusta ei pitäisi soveltaa Euroopan parlamentin ja neuvoston direktiivin 2011/65/EU (3) soveltamisalaan kuuluviin sähkö- ja elektroniikkalaitteisiin, koska polybromidifenyylieettereitä (PBDE) yli 0,1 painoprosentin pitoisuutena sisältävien asianomaisten laitteiden markkinoille saattamista säännellään jo kyseisellä direktiivillä.
               
            
                  (12)
               
               
                  RAC ja SEAC katsoivat myös asianmukaiseksi, että ehdotettua rajoitusta ei sovelleta esineisiin, jotka on jo saatettu markkinoille ennen tämän rajoituksen soveltamispäivää.
               
            
                  (13)
               
               
                  Julkisen kuulemisen aikana saatujen tietojen perusteella SEAC ehdotti poikkeuksia varaosille, jotka on tarkoitettu Euroopan parlamentin ja neuvoston direktiivin 2007/46/EY (4) soveltamisalaan kuuluviin moottoriajoneuvoihin, Euroopan parlamentin ja neuvoston asetuksen (EU) N:o 167/2013 (5) soveltamisalaan kuuluviin maa- ja metsätaloudessa käytettäviin ajoneuvoihin ja Euroopan parlamentin ja neuvoston direktiivin 2006/42/EY (6) soveltamisalaan kuuluviin koneisiin, edellyttäen, että kyseiset ajoneuvot ja koneet on valmistettu ennen 1 päivää heinäkuuta 2018. SEAC:n perusteluna näille poikkeuksille oli kohtuuton rasite, joka ehdotetusta rajoituksesta aiheutuisi tällaisten varaosien osalta, kun otetaan huomioon kyseessä olevat pienet määrät, tarvittavan dekaBDE-määrän asteittainen väheneminen (ajoneuvojen ja koneiden käyttöiän lähestyessä loppuaan) ja tällaisten varaosien valmistukseen käytettävien vaihtoehtoisten materiaalien testauskustannukset. SEAC ei nähnyt perusteita kohdella kyseisten ajoneuvojen ja koneiden varaosia eri tavoin, vaikka niiden elinkaaret ovat erilaisia.
               
            
                  (14)
               
               
                  Asetuksen (EY) N:o 1907/2006 76 artiklan 1 kohdan f alakohdassa tarkoitettua kemikaaliviraston foorumia täytäntöönpanon valvontaa koskevien tietojen vaihtamiseksi kuultiin rajoitusmenettelyn aikana, ja sen suositukset otettiin huomioon.
               
            
                  (15)
               
               
                  Kemikaalivirasto toimitti 28 päivänä syyskuuta 2015 komissiolle RAC:n ja SEAC:n lausunnot (7).
               
            
                  (16)
               
               
                  Näiden lausuntojen perusteella komissio katsoo, että dekaBDE:n valmistus, käyttö tai markkinoille saattaminen sellaisenaan, muiden aineiden aineosina, seoksissa ja esineissä aiheuttaa ihmisten terveydelle ja ympäristölle riskin, jota ei voida hyväksyä. Komissio katsoo, että näihin riskeihin on tarpeen puuttua unionin laajuisesti.
               
            
                  (17)
               
               
                  Kun otetaan huomioon jäljellä olevat epävarmuustekijät, jotka liittyvät kierrätysalan valmiuteen varmistaa dekaBDE:tä sisältävän jätteen käsittely, komissio katsoo, että tarvitaan pidempi siirtymäaika kuin kahdeksantoista kuukautta.
               
            
                  (18)
               
               
                  Mahdollisuus varmistaa dekaBDE:n jatkuva saatavuus ilma-alusten tuotantoa varten, olipa kyse siviili- tai sotilasilma-aluksista, olisi rajoitettava kymmeneen vuoteen tämän asetuksen voimaantulosta, minkä pitäisi antaa tuotannonalalle riittävästi aikaa mukautua rajoitukseen. Poikkeuksia olisi myönnettävä myös kaikkien ennen mainitun määräajan päättymistä valmistettujen ilma-alusten, niin siviili- kuin sotilasilma-alusten, varaosien valmistukselle ja markkinoille saattamiselle.
               
            
                  (19)
               
               
                  Johdanto-osan 13 kappaleessa tarkoitettujen ajoneuvojen ja koneiden, jotka on valmistettu ennen 2 päivää maaliskuuta 2019, varaosien valmistusta ja markkinoille saattamista varten olisi oltava poikkeus.
               
            
                  (20)
               
               
                  Sen vuoksi asetusta (EY) N:o 1907/2006 olisi muutettava.
               
            
                  (21)
               
               
                  Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (EY) N:o 1907/2006 liite XVII tämän asetuksen liitteen mukaisesti.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 9 päivänä helmikuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 396, 30.12.2006, s. 1.
      
         (2)  http://echa.europa.eu/documents/10162/a3f810b8-511d-4fd0-8d78-8a8a7ea363bc
      
         (3)  Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa (EUVL L 174, 1.7.2011, s. 88).
      
         (4)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (EUVL L 263, 9.10.2007, s. 1).
      
         (5)  Euroopan parlamentin ja neuvoston asetus (EU) N:o 167/2013, annettu 5 päivänä helmikuuta 2013, maa- ja metsätaloudessa käytettävien ajoneuvojen hyväksynnästä ja markkinavalvonnasta (EUVL L 60, 2.3.2013, s. 1).
      
         (6)  Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista ja direktiivin 95/16/EY muuttamisesta (EUVL L 157, 9.6.2006, s. 24).
      
         (7)  http://echa.europa.eu/documents/10162/b5ac0c91-e110-4afb-a68d-08a923b53275
      
         LIITE
         Lisätään asetuksen (EY) N:o 1907/2006 liitteeseen XVII kohta seuraavasti:
         
            
                        
                                    ”67.
                                 
                                 
                                    Bis(pentabromifenyyli)eetteri
                                    (dekabromidifenyylieetteri; dekaBDE)
                                    CAS-nro 1163-19-5
                                    EY-nro 214-604-9
                                 
                              
                     
                        
                                    1.
                                 
                                 
                                    Ei saa valmistaa tai saattaa markkinoille sellaisenaan käytettävänä aineena 2 päivän maaliskuuta 2019 jälkeen.
                                 
                              
                                    2.
                                 
                                 
                                    Ei saa käyttää seuraavien valmistuksessa eikä saa saattaa markkinoille seuraavissa:
                                    
                                                a)
                                             
                                             
                                                toinen aine (sen ainesosana)
                                             
                                          
                                                b)
                                             
                                             
                                                seos
                                             
                                          
                                                c)
                                             
                                             
                                                esine tai sen osa pitoisuutena, joka on 0,1 painoprosenttia tai enemmän, 2 päivän maaliskuuta 2019 jälkeen.
                                             
                                          
                              
                                    3.
                                 
                                 
                                    Edellä olevaa 1 ja 2 kohtaa ei sovelleta aineeseen, toisen aineen aineosaan tai seokseen, jota on määrä käyttää tai jota käytetään
                                    
                                                a)
                                             
                                             
                                                ilma-aluksen valmistukseen ennen 2 päivää maaliskuuta 2027;
                                             
                                          
                                                b)
                                             
                                             
                                                varaosien valmistukseen, kun ne on tarkoitettu johonkin seuraavista:
                                                
                                                            i)
                                                         
                                                         
                                                            ilma-aluksiin, jotka on valmistettu ennen 2 päivää maaliskuuta 2027;
                                                         
                                                      
                                                            ii)
                                                         
                                                         
                                                            direktiivin 2007/46/EY soveltamisalaan kuuluviin moottoriajoneuvoihin, Euroopan parlamentin ja neuvoston asetuksen (EU) N:o 167/2013 (*1) soveltamisalaan kuuluviin maa- ja metsätaloudessa käytettäviin ajoneuvoihin tai Euroopan parlamentin ja neuvoston direktiivin 2006/42/EY (*2) soveltamisalaan kuuluviin koneisiin, jotka on valmistettu ennen 2 päivää maaliskuuta 2019.
                                                         
                                                      
                                          
                              
                                    4.
                                 
                                 
                                    Edellä olevaa 2 kohdan c alakohtaa ei sovelleta mihinkään seuraavista:
                                    
                                                a)
                                             
                                             
                                                esineet, jotka on saatettu markkinoille ennen 2 päivää maaliskuuta 2019;
                                             
                                          
                                                b)
                                             
                                             
                                                3 kohdan a alakohdan mukaisesti valmistetut ilma-alukset;
                                             
                                          
                                                c)
                                             
                                             
                                                3 kohdan b alakohdan mukaisesti valmistettujen ilma-alusten, ajoneuvojen ja koneiden varaosat;
                                             
                                          
                                                d)
                                             
                                             
                                                direktiivin 2011/65/EU soveltamisalaan kuuluvat sähkö- ja elektroniikkalaitteet.
                                             
                                          
                              
                                    5.
                                 
                                 
                                    Sovellettaessa tätä kohtaa ’ilma-aluksella’ tarkoitetaan yhtä seuraavista:
                                    
                                                a)
                                             
                                             
                                                siviili-ilma-alusta, joka on valmistettu Euroopan parlamentin ja neuvoston asetuksen (EU) N:o 216/2008 (*3) nojalla myönnettävän tyyppihyväksyntätodistuksen mukaisesti tai Kansainvälisen siviili-ilmailujärjestön (ICAO) sopimusvaltion kansallisten säännösten nojalla myönnetyn suunnitteluhyväksynnän mukaisesti, tai jolle ICAOn sopimusvaltio on antanut lentokelpoisuustodistuksen kansainvälisen siviili-ilmailun yleissopimuksen liitteen 8 nojalla;
                                             
                                          
                                                b)
                                             
                                             
                                                sotilasilma-alusta.
                                             
                                          
                              
                  
         
            (*1)  Euroopan parlamentin ja neuvoston asetus (EU) N:o 167/2013, annettu 5 päivänä helmikuuta 2013, maa- ja metsätaloudessa käytettävien ajoneuvojen hyväksynnästä ja markkinavalvonnasta (EUVL L 60, 2.3.2013, s. 1).
         
            (*2)  Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista ja direktiivin 95/16/EY muuttamisesta (EUVL L 157, 9.6.2006, s. 24).
         
            (*3)  Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta (EUVL L 79, 19.3.2008, s. 1).”